《送温州挥使陈汝玉朴庵之孙》
明代·张宁

四世簪缨见祖孙，六朝鈇钺卫将军。清英不忝千金子，雅厚元从万石君。

剑蓄灵光彻牛斗，兵凝朝气待风云。送君不尽怀人恨，目断江东旧雁群。

作者简介：张宁（1426—1496）字靖之，号方洲，一作芳洲，浙江海盐人，明朝中期大臣。景泰五年进士，授礼科给事中。丰采甚著，与岳正齐名，英宗尝称为“我张宁”云。成化中出知汀州，先教后刑，境内利病悉罢行之。后为大臣所忌，弃官归，公卿交荐，不起。能诗画、善书法，著有《方洲集》等。